cyanic-selkie/wikianc huggingface dataset:
Μορογκόρο
Αθλητισμός
600px|thumb|Πανοραμική άποψη της πόλης Μορογκόρο. Πίσω στον ορίζοντα φαίνονται τα [[Νγκούρου Όρη.]] Η πόλη εκπροσωπείται στη Tanzanian Premier League από την ποδοσφαιρική ομάδα Mtibwa Sugar F.C. και Polisi Morogoro.
Εκπαίδευση
Η κύρια πανεπιστημιούπολη του Sokoine University of Agriculture βρίσκεται στο Μορογκόρο. Το Jordan University College βρίσκεται επίσης στο Μορογκόρο. Το Mzumbe University, βρίσκεται περίπου 20 χιλιόμετρα νότια της πόλης, στην εθνική οδό προς την Ιρίνγκα (Iringa).
Αδελφοποιημένες πόλεις
Η πόλη του Μιλγουόκι (Milwaukee) στην πολιτεία του Ουισκόνσιν (Wisconsin) στις Ηνωμένες Πολιτείες, είναι αδελφή πόλη του Μορογκόρο, όπως ορίζεται από το Sister Cities International.
Σημειώσεις
<references responsive="0" group="Σημ." />
<references group="Παρ. Σημ." />
Εξωτερικοί σύνδεσμοι
Κατηγορία:Πόλεις της Τανζανίας
Σελεύκεια Πισιδίας
Η Σελεύκεια Πισιδίας ή Σελεύκεια η Σιδηρά, (στη ρωμαϊκή εποχή: Κλαυδιοσελευκεία, Claudioseleucia, Claudioseleuceia, Klaudiaseleukeôn ή Klaudisseleukeôn) ήταν αρχαία ελληνική πόλη στο βόρειο τμήμα της Πισιδίας, στην Ανατολία. Πρόκειται για τη σημερινή πόλη Σελέφ (τουρκικά: Selef), κοντά στο Εγιρντίρ (Egirdir ή Ejerdir), και απέχει περίπου 15 χλμ βόρεια της αρχαίας ελληνικής πόλης Σπάρτη Πισιδίας ή Σπάρτη Μικράς Ασίας, γνωστότερης σήμερα ως Ισπάρτα, στην επαρχία Ισπάρτα, στο ασιατικό τμήμα της Τουρκίας.
Ιστορία πόλης
Την Σελεύκεια Πισιδίας ή Σελεύκεια Σιδηρά, ίδρυσε ο Σέλευκος Α' Νικάτωρ ή Σέλευκος Α΄ ο Νικάνωρ (στην εξουσία 312-280 π.Χ.) ή κατά μια άλλη εκδοχή ο Αντίοχος Α' Σωτήρ για την προστασία του στρατιωτικού δρόμου σε όλη την βόρεια Πισιδία. Η επωνυμία της πόλης «Σιδηρά», είναι πιθανόν να προέρχεται από τα μεταλλεία σιδήρου που υπήρχαν στην περιοχή αυτή. Η πόλη έκοψε δικά της νομίσματα, μερικά από τα οποία φέρουν εικόνες ασιατικών ανδρικών θεοτήτων, που λατρευόταν στην ευρύτερη περιοχή της Αντιόχειας. Την πόλη επανίδρυσε ο Ρωμαίος αυτοκράτορας Κλαύδιος. Κατά τον 1ο αιώνα μ.Χ., το όνομα της πόλης άλλαξε σε Κλαυδιοσελεύκεια (Claudioseleucia). Το όνομα αυτό διατηρείται σε νομίσματα της πόλης μέχρι την εποχή του Κλαύδιου Β’, αν και υπάρχουν άλλες βασικότερες πηγές, όπως ο Κλαύδιος Πτολεμαίος, το γεωγραφικό κείμενο «Συνέκδημος» (Synecdemus) που συνέγραψε ο Ιεροκλής (γραμματικός) (αγγλικά: Hierocles), και το ρωμαϊκό βιβλίο «Dignitatum Notitiae», που αναφέρουν, ότι το όνομα που καταγράφεται και χρησιμοποιείται και κατά τους ρωμαϊκούς χρόνους είναι το Σελεύκεια. Ο Χριστιανισμός είχες εδραιωθεί από την πρωτοχριστιανική περίοδο στην πόλη αυτή, ενώ ο επίσκοπος Ευτύχιος ήταν παρών και στη πρώτη οικουμενική σύνοδο γνωστότερη ως Πρώτη Σύνοδος της Νίκαιας το 325. Γνωστή προσωπικότητα των χριστιανικών χρόνων († α΄αι.) ήταν και ο Ιερομάρτυρας Αρτέμων (γενική: Αρτέμονος), επίσκοπος Σελευκείας της Πισιδίας, του οποίου η μνήμη τιμάται στις 24 Μαρτίου. Η Σελεύκεια Πισιδίας ή Σελεύκεια η Σιδηρά σήμερα είναι ερειπωμένη. Διασώζονται μόνο μέρη του αρχαίου τείχους, η νεκρόπολη και το θέατρο.
Πηγές
Κατηγορία:Πισιδία Κατηγορία:Αρχαίες πόλεις της Μικράς Ασίας
Μάχη του Ρίμινι
Με την ονομασία Μάχη του Ρίμινι είναι γνωστή η κύρια επίθεση των Συμμάχων στη Γοτθική Γραμμή των Γερμανών (συνολικού αναπτύγματος 350 χλμ., από την Πίζα έως το Ρίμινι) τους μήνες Αύγουστο και Σεπτέμβριο του 1944, κατά την Ιταλική Εκστρατεία του Β΄ Παγκόσμιου Πολέμου, η κωδική ονομασία της οποίας ήταν Operation Olive. Η Μάχη του Ρίμινι έχει χαρακτηρισθεί ως η μεγαλύτερη μάχη από υλικής πλευράς που έγινε ποτέ σε ιταλικό έδαφος. Πάνω από 1.200.000 άνδρες έλαβαν μέρος στη μάχη, που έληξε με νίκη των Συμμάχων, παρότι δεν επιτεύχθηκε η αποφασιστική διάσπαση του μετώπου στην οποία έλπιζαν. Επικεφαλής των συμμαχικών δυνάμεων (συνολικά 20 Μεραρχίες) ήταν ο Βρετανός στρατηγός Χάρολντ Αλεξάντερ και των Γερμανικών (28 Μεραρχίες σε δύο Σ.Σ.) ο στρατάρχης Άλμπερτ Κέσσελρινγκ.
Η μάχη άρχισε στις 25 Αυγούστου 1944 και είχε τη μορφή ενός «ελιγμού τανάλιας» από τη βρετανική 8η Στρατιά και την αμερικανική 5η Στρατιά (υπό τον στρατηγό Μαρκ Κλαρκ) εναντίον της 10ης και της 14ης γερμανικής Στρατιάς. Μαζί με τη βρετανική στρατιά αγωνίζονταν δυνάμεις από τον Καναδά, τη Νέα Ζηλανδία, αλλά και η Γ΄ Ελληνική Ορεινή Ταξιαρχία, η οποία μετά την επιτυχημένη συμμετοχή της εκεί έλαβε από τότε τιμητικά την ονομασία «Ταξιαρχία του Ρίμινι».
Το Ρίμινι, πόλη που είχε χτυπηθεί προηγουμένως από αεροπορικές επιδρομές, δέχθηκε κατά την ομώνυμη μάχη 1.470.000 οβίδες πυροβολικού μόνο από τις χερσαίες συμμαχικές δυνάμεις. Σύμφωνα με έναν από τους διοικητές της βρετανικής 8ης Στρατιάς, τον σερ Όλιβερ Ληζ, «Η Μάχη του Ρίμινι ήταν μία από τις σκληρότερες της 8ης Στρατιάς, συγκρίσιμη με τη Μάχη του Ελ Αλαμέιν, του Μάρεθ και του Μόντε Κασσίνο».
Ελληνική συμμετοχή
Στη μάχη του Ρίμινι έλαβε μέρος η ελληνική Γ' Ορεινή Ταξιαρχία, με συνολική δύναμη 3.377 άνδρες. Η Ταξιαρχία συγκροτήθηκε, υπό την αυστηρή επίβλεψη του Βρετανικού στρατιωτικού επιτελείου, μέσα σε 8 ημέρες (11 - 18 Ιουνίου 1944), εκπαιδεύτηκε με ταχύ ρυθμό στον ορεινό αγώνα (22 Ιουνίου - 28 Ιουλίου 1944) και οι άνδρες της μοιράστηκαν σε τρία Τάγματα Πεζικού, με διοικητές τους ταγματάρχες Ιωάννη Καραβία, Σοφοκλή Τζανετή και Ανδρέα Λουτεράκη. Διοικητής του Λόχου Στρατηγείου ορίσθηκε ο λοχαγός Διονύσιος Γρηγορόπουλος. Η Ταξιαρχία μεταφέρθηκε σιδηροδρομικά στη Χάιφα, όπου και επιβιβάστηκε στο ολλανδικό πλοίο "Ρους" (που αποτελούσε τμήμα νηοπομπής), στις 7 Αυγούστου, με προορισμό τον Τάραντα, στον οποίο έφτασε στις 11 Αυγούστου. Εκεί, η μονάδα τέθηκε υπό το Νεοζηλανδικό Εκστρατευτικό Σώμα, που διοικούσε ο στρατηγός Μπέρναρντ Φρέιμπεργκ. Μετά την άφιξη του πολεμικού εξοπλισμού της, η Ταξιαρχία μετακινήθηκε βόρεια και στις 26 Αυγούστου έφτασε στο Σπολέτο. Υπήχθη τότε στη δύναμη της 2ης Νεοζηλανδικής Μεραρχίας και προχώρησε έως το Ιέζι. Στις 3 Σεπτεμβρίου οι ελληνικές μονάδες τέθηκαν στη διοίκηση της 5ης Καναδικής Τεθωρακισμένης Μεραρχίας (ως εφεδρεία), αντικαθιστώντας την 3η Καναδική Ταξιαρχία. Παράλληλα, διατάχθηκαν να προωθηθούν στη Σάντα Μαρία Πιετραφίτα, η οποία απείχε μόλις 8 χλμ. από τη γραμμή του μετώπου. Στις 8 Σεπτεμβρίου η Ταξιαρχία αναπτύχθηκε σε παραλιακό τομέα, που εκτεινόταν από το Ριτσιόνε έως την Αδριατική Θάλασσα. Την επόμενη ημέρα η ελληνική μονάδα ξεκίνησε τις επιχειρήσεις, με περιπολική δράση, κατά την οποία συγκρούστηκε με γερμανικά τμήματα που υπεράσπιζαν το χωριό Σαν Λορέντζο, όπου είχε και τις πρώτες της απώλειες. Τις βραδυνές ώρες της 14ης Σεπτεμβρίου άρχισε η κύρια δράση της Ταξιαρχίας, την οποία συνέδραμαν διμοιρίες συμμαχικών πολυβόλων και τεθωρακισμένα. Στις 17 Σεπτεμβρίου το αεροδρόμιο του Ρίμινι καταλήφθηκε από τις ελληνικές δυνάμεις, παρά την αντίσταση που προέβαλλαν επίλεκτες γερμανικές μονάδες αλεξιπτωτιστών. Το πρωί της 21ης Σεπτεμβρίου το ΙΙ Τάγμα της Ταξιαρχίας εισήλθε πρώτο (πριν από τους Καναδούς) στην πόλη του Ρίμινι και υποχρέωσε τον αντίπαλο σε υπογραφή Πρωτοκόλλου Παράδοσης. Την ίδια ημέρα, αργά το απόγευμα, οι συμμαχικές μονάδες (Καναδοί και Νεοζηλανδοί) απέδωσαν τιμές στη σημαία του Τάγματος, για την επιτυχία του. Οι συνολικές ελληνικές απώλειες στη μάχη του Ρίμινι έφτασαν σε 116 νεκρούς (εκ των οποίων οι 10 ήταν αξιωματικοί) και 316 τραυματίες (23 αξιωματικοί).
Η Ταξιαρχία Ρίμινι πήρε ενεργά μέρος και στον Ελληνικό Εμφύλιο πόλεμο, την περίοδο των Δεκεμβριανών.
Εξωτερικοί σύνδεσμοι
Ριμινι Κατηγορία:Μάχες του Β΄ Παγκοσμίου Πολέμου που περιλαμβάνουν τη Νέα Ζηλανδία
Σαβάι
thumb|Το ηφαίστειο του Σαβάι, όπως φαίνεται από το NASA Earth Observatory, 2010. left|thumb|180px|Φωτογραφία στούντιο που απεικονίζει τη Σαμοανή τελετή Άβα το 1911. left|thumb|180px|Δύο άντρες που ψαρεύουν με κανό, 1914.
Το Σαβάι είναι το μεγαλύτερο νησί των νησιών Σαμόα, με έκταση 1.694 τετραγωνικά χιλιόμετρα και σε αυτό βρίσκεται το υψηλότερο όρος των Σαμόα, το Σιλισίλι με υψόμετρο 1.858 μ. Το νησί είναι επίσης το έκτο μεγαλύτερο στην Πολυνησία, μετά τα τρία κύρια νησιά της Νέας Ζηλανδίας και από τα δύο μεγάλα νησιά της Χαβάης, τη Χαβάη και του Μάουι.
Οι Σαμοάνοι μερικές φορές αναφέρονται στο νησί Σαβάι ως Σαλαφάι, αυτό είναι το κλασσικό του όνομα στη γλώσσα Σαμόα και χρησιμοποιείται στην επίσημη ρητορική και στον πεζό λόγο. Στο νησί κατοικούν 43.142 άτομα (απογραφή 2006), και αποτελούν το 24% του πληθυσμού των Σαμόα. Στη Σαλελολόγκα βρίσκεται το μόνο πορθμείο του νησιού. Είναι το κύριο σημείο εισόδου στο νησί και βρίσκεται στο ανατολικό άκρο του Σαβάι. Ένας ασφαλτοστρωμένος δρόμος χρησιμεύει ως ο μοναδικός κεντρικός αυτοκινητόδρομος, που συνδέει τα περισσότερα χωριά. Λειτουργούν επίσης τοπικές γραμμές λεωφορείων, οι οποίες φτάνουν στους περισσότερους οικισμούς.
Το Σαβάι αποτελείται από έξι itūmāolo (διοικητικές περιοχές). Κάθε περιοχή αποτελείται από χωριά που έχουν ισχυρούς παραδοσιακούς δεσμούς μεταξύ τους, λόγω συγγένειας, ιστορίας και γης, και χρησιμοποιούν παρόμοια matai (τίτλους για τους αρχηγούς των χωριών τους). Οι σχετικά περιορισμένες οικοτουριστικές δραστηριότητες του Σαβάι οργανώνονται κυρίως σε επίπεδο χωριού. Το Mau, το μη βίαιο κίνημα των Σαμόα για πολιτική ανεξαρτησία κατά τη διάρκεια της αποικιοκρατίας στις αρχές του 1900, ξεκίνησε από το Σαβάι, με το κίνημα Mau a Pule.
Το νησί είναι το μεγαλύτερο ασπιδοειδές ηφαίστειο στον Νότιο Ειρηνικό. Οι πιο πρόσφατες εκρήξεις του ήταν στις αρχές του 1900. Η κεντρική περιοχή του περιλαμβάνει το κεντρικό τροπικό δάσος του Σαβάι, που εκτείνεται σε περισσότερα από 727 τ.χλμ., το οποίο είναι το μεγαλύτερο συνεχόμενο τροπικό δάσος στην Πολυνησία. Είναι διάσπαρτο με περισσότερους από 100 ηφαιστειακούς κρατήρες και περιέχει τα περισσότερα από τα ενδημικά είδη χλωρίδας και πανίδας των Σαμόα, καθιστώντας το μία από τις σημαντικότερες παγκοσμίως περιοχές διατήρησης.
Γεωγραφία
Το νησί Σαβάι βρίσκεται βορειοδυτικά του Ουπόλου. Τα δύο αυτά μεγαλύτερα νησιά των Σαμόα χωρίζονται με τον πορθμό της Απολίμα που έχει πλάτος περίπου 13 χλμ. και σε αυτόν βρίσκονται τα μικρά κατοικημένα νησιά Μανόνο και Απολίμα. Το νησί Σαβάι είναι ηφαιστειακής προέλευσης και το ορεινό εσωτερικό τμήμα του καλύπτεται από πυκνά τροπικά δάση. Το γύρω τοπίο αποτελείται από εύφορα οροπέδια και παράκτιες πεδιάδες με πολλά ποτάμια και ρέματα.
Κλίμα
Το κλίμα είναι ωκεάνιο τροπικό με υψηλές θερμοκρασίες και υγρασία. Οι περισσότερες βροχοπτώσεις συμβαίνουν μεταξύ των μηνών Νοεμβρίου και Απριλίου και οι κυκλώνες, οι οποίοι είναι σχετικά συχνοί, είναι πιθανότερο να συμβούν τους ίδιους μήνες. Δύο κυκλώνες, ο κυκλώνας Ofa (1990) και ο κυκλώνας Valerie (1991) προκάλεσαν εκτεταμένες ζημιές στη βόρεια και δυτική ακτή του Σαβάι.
Εξωτερικοί σύνδεσμοι
Κατηγορία:Νησιά των Σαμόα
Σελεύκεια (Παμφυλία)
Η Σελεύκεια Παμφυλίας (αρχαία ελληνικά: Σελεύκεια) ήταν αρχαία ελληνική πόλη στη μεσογειακή ακτή της Παμφυλίας, στην Ανατολία, περίπου 15 χιλιόμετρα βορειοανατολικά της πόλης Σίδη (αρχαία ελληνικά: Σίδη).
Η περιοχή της πόλης βρίσκεται σήμερα περίπου 1 χιλιόμετρο βόρεια του χωριού Μπουκακσεϊχλάρ ή Σιχλάρ (τουρκικά: Bucakşeyhler ή Bucakşıhler ή Şihlar) και περίπου 12 χιλιόμετρα βορειοανατολικά από την πόλη Μέλα (Manavgat) και τον ομώνυμο ποταμό, Μέλα (αρχαία ελληνικά: Μέλας ποταμός = σήμερα Μαναβγκάτ, στα τουρκικά: Manavgat), που πηγάζει από την οροσειρά του Ταύρου στην επαρχία Αττάλειας, στην Τουρκία.
Η Σελεύκεια Παμφυλίας βρίσκεται στην κορυφή ενός λόφου, με απότομους γκρεμούς σε κάποιες από τις πλευρές του, που έδιναν στην πόλη ισχυρή αμυντική θωράκιση.
Η διαδρομή από το σημερινό χωριό έχει πρόσφατα αποψιλωθεί από βλάστηση, αλλά ο κύριος κορμός της ιστορικής πόλης είναι ακόμα μέσα σε ένα μεγάλο πευκοδάσος.
Ιστορία της πόλης
Στην αρχαία πόλη διασώζονται ερείπια της αρχαίας Αγοράς. Στα αρχαιολογικά ευρήματα της πόλης, αλλά και της ευρύτερης περιοχής, επίσης περιλαμβάνεται μια σειρά από διώροφες και τριώροφες προσόψεις κτιρίων, μια πύλη, ένα μαυσωλείο, ένα ρωμαϊκό λουτρό, μια νεκρόπολη και επίσης διάφοροι αρχαίοι ναοί, αλλά και βυζαντινές εκκλησίες.
Οι περισσότεροι ερευνητές θεωρούν ότι η Σελεύκεια Παμφυλίας πρόκειται για μία από τις πολλές πόλεις της Μικράς Ασίας πού έφεραν το όνομα αυτό. Ιδρυτές των πόλεων αυτών ήταν ο Σέλευκος Α' Νικάτωρ ή Σέλευκος Α΄ ο Νικάνωρ (στην εξουσία 312-280 π.Χ.) και οι διάδοχοί του, οι οποίοι έφεραν την επωνυμία Σελευκίδες. Ο Σέλευκος Α' Νικάτωρ ήταν ένας από τους πλέον σημαντικούς στρατηγούς που είχε ο Μέγας Αλέξανδρος κατά την εκστρατεία του προς την Ασία.
Ο Γερμανός ερευνητής Γιοχάννες Νόλλε (Johannes Nölle) πρότεινε, ωστόσο, ότι τα ερείπια στη θέση αυτή δεν είναι εκείνα της Σελεύκειας Παμφυλίας, αλλά μάλλον εκείνα της ρωμαϊκής κωμόπολης Λύρμπα ή Λίρμπα (αγγλικά – λατινικά: Lyrba).
Από το γεγονός, ότι η Σελεύκεια Παμφυλίας ήταν επίσης έδρα επισκόπου της Μητροπόλεως Σίδης, διαφαίνεται ότι ο Χριστιανισμός είχες εδραιωθεί από την πρωτοχριστιανική περίοδο στην περιοχή αυτή.
Κατά τα τέλη της υστερο-βυζαντινής εποχής, που αρχίζει τον 8ο ή 9ο αιώνα, η Σελεύκεια Παμφυλίας, ήταν η έδρα ενός από τα Θέματα (βυζαντινές επαρχίες) της Μικράς Ασίας.
Περί το 1180 περίπου οι Αρμένιοι ανέλαβαν τον έλεγχο της Σελεύκειας Παμφυλίας.
Πηγές
Κατηγορία:Αρχαιολογικοί τόποι στην Περιοχή Μεσογείου (Τουρκία) Κατηγορία:Αρχαίοι ελληνικοί αρχαιολογικοί τόποι στην Τουρκία Κατηγορία:Σελευκιδικές αποικίες στη Μικρά Ασία Κατηγορία:Αρχαίες πόλεις της Παμφυλίας Κατηγορία:Ερείπια στην Τουρκία Κατηγορία:Εγκαταλελειμμένοι οικισμοί στην Τουρκία Κατηγορία:Κτίρια και κατασκευές στην Επαρχία Αττάλειας Κατηγορία:Γεωγραφία της Επαρχίας Αττάλειας
Ο ουρανοκατέβατος
Ο ουρανοκατέβατος είναι μια ελληνική κωμική ταινία φαντασίας του 1965, σε παραγωγή Αφοί Ρουσσόπουλοι και σε σκηνοθεσία Ορέστη Λάσκου.
Πλοκή
Ο από τριετίας μακαρίτης Περικλής Μπιρμπιρόπουλος παίρνει άδεια από τον Θεό και επιστρέφει στη γη για να βοηθήσει την οικογένειά του. Όντας αόρατος, μπορεί να μαθαίνει τα μυστικά των δικών του, τα γλέντια της μιας κόρης του με διάφορους τεντιμπόηδες, την απροθυμία της άλλης κόρης του να παντρευτεί, τις απατεωνιές του γιου του και τις χαρτοπαιξίες της γυναίκας του. Στο τέλος, όλοι βλέπουν τα λάθη τους και συμμορφώνονται.
Παραγωγή
Ο Φωτόπουλος λέει στην ταινία τη χαρακτηριστική του ατάκα "Και μετά θα κάααθεσαι".
Η πρεμιέρα της ταινίας πραγματοποιήθηκε στις 1 Μαρτίου 1965. Κόβοντας 172.636 εισιτήρια, κατατάχθηκε στην 31η θέση ανάμεσα σε 93 ταινίες της ίδιας σεζόν. Κυκλοφόρησε και με τη μορφή DVD στις 28 Νοεμβρίου 2003.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1965 Κατηγορία:Ελληνόφωνες ταινίες Κατηγορία:Ελληνικές κωμικές ταινίες Κατηγορία:Ελληνικές ταινίες φαντασίας Κατηγορία:Ταινίες σε σκηνοθεσία Ορέστη Λάσκου Κατηγορία:Ταινίες σε σενάριο Γιώργου Λαζαρίδη Κατηγορία:Ταινίες βασισμένες σε θεατρικά έργα Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς Κατηγορία:Ελληνικές ασπρόμαυρες ταινίες
Τσουλλού (Τζαμπραγίλ)
Το Τσουλλού (επίσης Τσούλλου και Τσουλλού-Ντάρι-Νταγκ) είναι ένα χωριό στην επαρχία Τζαμπραγίλ στο Αζερμπαϊτζάν. Βρίσκεται στο νοτιοδυτικό μέρος της χώρας.
Παραπομπές
Κατηγορία:Κατοικημένες περιοχές στην Επαρχία Τζαμπραγίλ
Μελάνια Τραμπ
Η Μελάνια Κνάους-Τραμπ (Σλοβενικά: Melanija Knavs) γεννήθηκε στις 26 Απριλίου 1970 στην περιοχή Νόβο Μέστο της Σλοβενίας και έχει ασχοληθεί επαγγελματικά με το μόντελινγκ. Είναι η σύζυγος του Ντόναλντ Τραμπ και διετέλεσε Πρώτη Κυρία των Ηνωμένων Πολιτειών, από το 2017 έως το 2021. Ήταν η δεύτερη σύζυγος προέδρου που δεν ήταν γεννημένη στις ΗΠΑ, μετά την Λουίζα Άνταμς το 1825.
Τα πρώτα χρόνια
Οι γονείς της ήταν η Αμαλία και ο Βίκτωρ Κνάους, ο οποίος ήταν αντιπρόσωπος μοτοσυκλετών και αυτοκινήτων και καταγόταν από το Ραντέτσε. Η μητέρα της καταγόταν από την περιοχή της Ράκα και το επάγγελμα της ήταν μοδίστρα δουλεύοντας για μια τοπική βιοτεχνία ρούχων. Η Μελάνια μεγάλωσε στην Σέβνικα και έχει άλλα δυο αδέρφια. Τον μεγαλύτερο αδερφό της δεν τον συνάντησε ποτέ καθώς ο πατέρας της ήταν κατά το παρελθόν διαζευγμένος. Η οικογένεια του πατέρα της ήταν καθολικοί, αλλά αυτός δεν την βάφτισε θέλοντας να την στρέψει στον αθεϊσμό. Η Μελάνια όμως παντρεύτηκε το 2005 σε καθολική εκκλησία και αποδέχτηκε την Θεία ευχαριστία με τον σύζυγο της, Ντόναλντ Τραμπ. Τα φοιτητικά της χρόνια τα έζησε στην Λουμπλιάνα, όπου παρακολούθησε Σχολή Δεύτερης Ευκαιρίας στον τομέα της φωτογραφίας και του σχεδίου και συνέχισε στο πανεπιστήμιο της πόλης για έναν χρόνο, όπου άφησε τις σπουδές της.
Η Μελάνια μιλάει έξι γλώσσες: σερβοκροάτικα, αγγλικά, γαλλικά, ιταλικά, γερμανικά και την μητρική της γλώσσα, τα σλοβένικα.
Επαγγελματική καριέρα και μετανάστευση στις ΗΠΑ
Η Μελάνια Τραμπ εργάστηκε στο παρελθόν ως μοντέλο από την ηλικία των 5 ετών, έχοντας κάνει την πρώτη της εμφάνιση σε διαφημίσεις στην ηλικία των 16. Στην ηλικία των 18 ήρθε σε επικοινωνία με πρακτορείο μοντέλων στο Μιλάνο. Το 1992 ήταν υποψήφια στον διαγωνισμό που έγινε στην χώρα της, μέσω του Jana Magazine ως Η Εμφάνιση της Χρονιάς όπου τερμάτισε στην πρώτη τριάδα. Συνέχισε την καριέρα της σε οίκους μόδας στο Παρίσι και το Μιλάνο, μέχρι την αναχώρηση της το 1996 για να μεταναστεύσει στην Νέα Υόρκη για λογαριασμό του επιχειρηματία, Πάολο Ζαμπόλι. Το 1997 επέστρεψε πίσω στην πατρίδα της για κρατικούς λόγους.
Τον Νοέμβριο του 2016, το ειδησεογραφικό πρακτορείο Associated Press, αποκάλυψε πως η Μελάνια είχε δεχτεί να εργαστεί για 10 επαγγελματικές της δουλειές πριν όμως δοθεί η άδεια εργασίας της. Παρόλα αυτά, ο δικηγόρος της ισχυρίστηκε πως δεν έχει γίνει επαλήθευση των απαιτούμενων αρχείων, συμπεριλαμβανομένων και του προσωπικού της διαβατηρίου.
Κατά την διαμονή της στις Ηνωμένες Πολιτείες είχε κάνει πολλές εμφανίσεις σε περιοδικά μόδας καθώς και στην Ευρώπη, πέρα από την χώρα της (Μεγάλη Βρετανία, Βουλγαρία). Έχοντας κάνει μια πολύ καλή καριέρα, κατάφερε να αποκτήσει την Πράσινη κάρτα που της επέτρεπε την παραμονή της στις ΗΠΑ από το 2001 και τα δικαιώματα του πολίτη από το 2006.
Ο γάμος με τον Ντόναλντ Τραμπ
Η πρώτη επαφή μεταξύ τους έγινε σε μια εβδομαδιαία γιορτή μόδας στην Νέα Υόρκη το 1998. Ο Τραμπ είχε αποστασιοποιηθεί από την τότε σύζυγό του Μάρλα Μαπλς και είχε κανονίσει εκείνη τη βραδιά να βγει με τη Σελίνα Μίλντερφαρτ. Ο Τραμπ πρότεινε στην Μελάνια να του δώσει τον αριθμό τηλεφώνου της, και αυτή αρχικά αρνήθηκε. Αυτό όμως άλλαξε και τελικά δέχτηκε απομακρύνοντας την μεταξύ τους σχέση για ένα διάστημα. Από το 1999 όμως η σχέση τους έγινε εμφανής σε μια συνέντευξη στο The Howard Stern Show. Το ζευγάρι απέκτησε δημοφιλία από την έναρξη της εκπομπής The Apprentice, που ξεκίνησε το 2004.
Ο Ντόναλντ και η Μελάνια παντρεύτηκαν το 2005 στην περιοχή Palm Beach, στην Φλόριδα. Στις 20 Μαρτίου 2006, γεννήθηκε ο γιος τους Μπάρρον Γούιλιαμ Τραμπ, με το πρώτο όνομα να δίνεται από τον Ντόναλντ και το δεύτερο από την σύζυγο του. Η οικογένεια Τραμπ έμενε εξαρχής στον πύργο Τραμπ, αλλά λόγω της εκλογής του, ο Τραμπ μετακινήθηκε στον Λευκό Οίκο και η σύζυγος του παρέμεινε στο κτήριο μαζί με τον γιὀ της έως ότου ολοκληρώσει τις σχολικές του υποχρεώσεις.
Ο ρόλος της κατά την εκλογική εκστρατεία του Τραμπ
Τον Νοέμβριο του 2015, η Μελάνια ερωτήθηκε σχετικά για την εκλογική εκστρατεία του συζύγου της, και αυτή απάντησε λέγοντας "Τον υποστηρίζω επειδή ό,τι και να κάνει, θα το κάνει για την Αμερική. Αγαπάει τον Αμερικάνικο λαό και θέλει να τον βοηθήσει". Στις 18 Ιουλίου του 2016, έδωσε την πρώτη της ομιλία, στην οποία, όμως, υπήρχε μια παράγραφος που ήταν αρκετά όμοια με μία από τις ομιλίες της Μισέλ Ομπάμα. Όταν ερωτήθηκε σχετικά, εκείνη απάντησε πως η ομιλία της γράφτηκε με λίγη βοήθεια. Αυτός που έγραψε την ομιλία ήταν ο Μέρεντιθ ΜάκΊβερ, ο οποίος δουλεύει για τον Ντόναλντ Τραμπ και απολογήθηκε στη Μελάνια Τραμπ, για το «πολύπλοκο» μήνυμα που της έδωσε.
Πρώτη Κυρία των ΗΠΑ (2017-2021)
thumb|right|Η Μελάνια συζητά με τη Μισέλ Ομπάμα, την προηγούμενη Πρώτη Κυρία των ΗΠΑ. Η θέση της 'Πρώτης Κυρίας' είναι από μια από τις σημαντικότερες θέσεις που αναλαμβάνουν γυναίκες στην ιστορία της Αμερικής, η οποία έχει αναληφθεί στο παρελθόν από τη Μισέλ Ομπάμα και την Ελέανορ Ρούσβελτ. Το 1999, και όταν ερωτήθηκε σχετικά από την εφημερίδα New York Times, η Μελάνια Τραμπ είπε ότι αν ο σύζυγός της εκλεγεί, η παρουσία της ως πρώτη κυρία θα είναι παραδοσιακή. Επίσης, θα βοηθούσε σε όποιες δυσκολίες αντιμετωπίζει το γυναικείο φύλο, αλλά και τα ανήλικα παιδιά στη χώρα, ενώ παράλληλα θα καταπολεμούσε τον ηλεκτρονικό εκφοβισμό.
Παρέμεινε στον ρόλο της Πρώτης Κυρίας των Ηνωμένων Πολιτειών, έως την ορκωμοσία του νέου Προέδρου των ΗΠΑ, Τζο Μπάιντεν, στις 20 Ιανουαρίου 2021.
Παραπομπές
Μελανια Κατηγορία:Πρώτες Κυρίες των Ηνωμένων Πολιτειών Αμερικής
Ο Αυτοκράτορας Πάει Σχολείο
Ο Αυτοκράτορας Πάει Σχολείο (αγγλ.: The Emperor’s New School) είναι μια αμερικανική τηλεοπτική σειρά κινουμένων σχεδίων δημιουργίας Μαρκ Ντίνταλ, η οποία έπαιξε στο Disney Channel για δύο κύκλους από τον Ιανουάριο του 2006 έως τον Νοέμβριο του 2008. Είναι το δεύτερο sequel της ταινίας Ο Αυτοκράτορας Έχει Κέφια, μετά την κυκλοφορία – απ’ ευθείας σε βίντεο – της ταινίας Ο Κρονκ Έχει Κέφια το 2005. Η σειρά εστιάζει στον Κούζκο, ο οποίος πρέπει να αποφοιτήσει από την Ακαδημία Κούζκο για να γίνει αυτοκράτορας. Η Ίζμα, πρώην αυτοκρατορική σύμβουλος, τον σαμποτάρει ώστε να γίνει η ίδια αυτοκράτειρα. Μαζί της είναι ο βοηθός της, ο Κρονκ, ενώ τον Κούζκο βοηθά ο χωρικός Πάτσα και η συμμαθήτριά του, Μαλίνα. Η σειρά συνδυάζει φυσική κωμωδία με μια εσάνς αυτογνωσίας, με τον Κούζκο συχνά να απευθύνεται στο κοινό.
Η Walt Disney Company ανέπτυξε τη σειρά μετά τις υψηλές κριτικές της ταινίας Ο Αυτοκράτορας Έχει Κέφια. Οι περισσότεροι ηθοποιοί της αρχικής έκδοσης της ταινίας ανέκτησαν τους ρόλους τους για τη σειρά. Ο Τζ. Π. Μάνουξ αντικατέστησε τον Ντέιβιντ Σπέιντ στη φωνή του Κούζκο, και ο Φρεντ Τατέισιορ δάνεισε τη φωνή του στον Πάτσα, μέχρι ο αρχικός ηθοποιός, Τζων Γκούντμαν, να επιστρέψει για τον δεύτερο κύκλο. Η σειρά χρησιμοποίησε παραδοσιακά δισδιάστατα κινούμενα σχέδια για να ταιριάζει με το στυλ της ταινίας. Η επιλογή ενός σχολείου έγινε για να αναδείξει την έλλειψη κοινωνικότητας του Κούζκο και να παρέχει ιστορίες βασισμένες σε καθημερινές προκλήσεις της εφηβείας.
Τον Ιανουάριο του 2006, η σειρά έκανε ταυτόχρονα πρεμιέρα σε τέσσερις πλατφόρμες: το Disney Channel, το ABC, το Toon Disney και το Disney Channel On Demand. Για την Ελλάδα η σειρά έκανε πρεμιέρα το 2006 στην ΕΡΤ (ΕΤ-1) και προβαλλόταν και στο Disney Channel Ελλάδας μετά την ίδρυσή του. Η σειρά ακυρώθηκε μετά τον θάνατο της Έρθα Κιτ το 2008. Και οι δύο κύκλοι επεισοδίων είναι διαθέσιμοι για ψηφιακή λήψη στο iTunes Store και για προβολή στο Disney+. Η σειρά έλαβε καλές και κακές κριτικές· αρκετοί σημείωσαν το χιούμορ και τις ερμηνείες των ηθοποιών, αλλά άλλοι βρήκαν αντιπαθείς τους χαρακτήρες και κριτίκαραν την σεξιστική αντικειμενοποίηση της Μαλίνα. Για τη σειρά σημείωσαν επίσης ομάδες υπεράσπισης την έλλειψη εκπαιδευτικών αξιών και τις συχνές περιπτώσεις κοινωνικά επιθετικών συμπεριφορών.
Πλαίσιο και χαρακτήρες
Η σειρά ακολουθεί τον Κούζκο, έναν παρορμητικό μέλλοντα αυτοκράτορα που πρέπει να αποφοιτήσει από την Ακαδημία Κούζκο για να ξαναπάρει τον θρόνο του ως αυτοκράτορας της Αυτοκρατορίας των Ίνκα ς. Η επιμορφωτική προϋπόθεση αποκαλύπτεται στα γενέθλια του Κούζκο, όταν περίμενε ότι θα λάβει επισήμως τον θρόνο· αντιθέτως, του κάνουν έξωση από το ίδιο το παλάτι του. Παρ’ όλο που η σειρά λαμβάνει χώρα στην Προ-Κολομβιανή εποχή, η Ακαδημία Κούζκο θυμίζει σύγχρονο αμερικανικό λύκειο. Η ιστορία συχνά επικεντρώνεται στα μαθήματα ζωής που παίρνει ο Κούζκο περί φιλίας και σκληρής δουλειάς, για παράδειγμα. Η σειρά επίσης επικεντρώνεται σε αξίες όπως η πίεση, η αυτοεκτίμηση και η υπευθυνότητα.
Η πρώην αυτοκρατορική σύμβουλος του Κούζκο, Ίζμα, παριστάνει τη διευθύντρια της ακαδημίας, Άμζι, και επανειλημμένως προσπαθεί να τον εμποδίσει να αποφοιτήσει και έτσι να λάβει εκείνη τον θρόνο. Κίνητρό της αποτελεί η φιλοδοξία και επιθυμία να εκδικηθεί τον Κούζκο εξ’ αιτίας της εξευτελιστικής του συμπεριφοράς σε αυτήν όταν ήταν σύμβουλός του. Στον πρώτο κύκλο, ο Κούζκο συχνά μεταμορφώνεται σε ζώα με φίλτρα από το εργαστήριο της Ίζμα, ώστε να τον εμποδίσει από την προσπάθειά του να τελειώσει τις σχολικές του υποχρεώσεις. Ο Κρονκ, το δεξί χέρι της Ίζμα, παριστάνει τον μαθητή στην Ακαδημία Κούζκο. Παρ’ όλο που ο Κρονκ είναι κακός, είναι λιγότερο ευφυής από την Ίζμα και συχνά καθοδηγείται από την αφοσίωσή του σε αυτή.
Ως μαθητής, ο Κούζκο ζει με τον χωρικό Πάτσα, τη γυναίκα του Τσίτσα, και τα παιδιά τους Τσάκα, Τίπο και Γιούπι. Το σεμνό σπίτι της οικογένειας διαφέρει πολύ από το πλουσιοπάροχο παλάτι στο οποίο ζούσε ο Κούζκο. Παρά τις αντίθετες ζωές τους, ο Πάτσα στέκεται ως πατρικό πρότυπο στον Κούζκο, βοηθώντας τον με τις εργασίες του. Μια φορά, για παράδειγμα, ο Πάτσα βοηθά τον Κούζκο σε έναν αγώνα ώστε να περάσει το μάθημα της γυμναστικής. Τον Κούζκο επίσης βοηθά η Μαλίνα που είναι μαζορέτα και «πρόεδρος όλων των συλλόγων». Χαρακτηρισμένη από ευφυΐα και κοινωνικότητα, η Μαλίνα προκαλεί τον Κούζκο και τον επιπλήττει για τον ναρκισσισμό, την αναισθησία και την κακή του συμπεριφορά. Ο Κούζκο, που είναι ερωτευμένος με τη Μαλίνα, συχνά αναφέρεται σε αυτήν ως «κουκλάρα». Άλλοι δευτερεύοντες χαρακτήρες περιλαμβάνουν τον Αυτοκρατορικό Αρχειοφύλακα και τον καθηγητή του Κούζκο, κ. Μολεγκουάκο. Όσο σοφός και γενικά συνεργάσιμος είναι ο κ. Μολεγκουάκο – του οποίου το όνομα είναι λογοπαίγνιο στο «γκουακαμόλε» – άλλο τόσο είναι ευέξαπτος και συχνά εκνευρίζεται από τα παιχνίδια του Κούζκο.
Το τραγούδι των τίτλων «Ακαδημία Κούζκο» ερμηνεύει ο Άλεξ Παναγή.
Επεισόδια
Η σειρά της Disney είναι συνέχεια των ταινιών Ο Αυτοκράτορας Έχει Κέφια και Ο Κρονκ Έχει Κέφια. Αυτή τη φορά, ο Κούζκο πρέπει να αποφοιτήσει από το σχολείο πριν πάρει τον θρόνο και γίνει επίσημα αυτοκράτορας. Παράλληλα με τα μαθήματα, πρέπει συνεχώς να εμποδίζει τις προσπάθειες της άτιμης Ίζμα και του Κρονκ να τον σταματήσουν. Η Ίζμα προσποιείται την διευθύντρια και ο Κρονκ προσποιείται τον μαθητή.
Α΄ Κύκλος (2006-07)
1.     Κουνελόφατσα (Rabbit Face): Ο Κούζκο αντιμετωπίζει την πρώτη απειλή να χάσει τη θέση του αυτοκράτορα όταν τα βρίσκει σκούρα στο μάθημα της Γυμναστικής και η καθηγήτριά του απειλεί να μην τον περάσει εκτός αν κερδίσει σε αγώνα τον Κρονκ. Ωστόσο, η Διευθύντρια Άμζι (που είναι η Ίζμα) λέει στον Κρονκ να μεταμορφώσει τον Κούζκο σε χελώνα ώστε να μην έχει καμία πιθανότητα να τον κερδίσει αλλά αντ’ αυτού, ο Κρονκ του δίνει λάθος φίλτρο και καταλήγει κουνέλι. Σκην.: David Knott, Σενάριο: Bobs Gannaway, Α΄ μετάδοση: 27/01/2006.
2.     Σκουικόμενος στου Μπάκι (Squeakened at Bucky’s): Αφού αποτύχει στο τεστ «σκιουρίστικων», ο Κούζκο αναγκάζεται να πάρει μαθήματα από τον Μπάκι τον Σκίουρο, τον οποίο αντιπαθεί πολύ. Σκην.: David Knott, Σενάριο: Kevin D. Campbell, Α΄ μετάδοση: 28/01/2006.
Κουζκοπυρετός (Kuzco Fever): Ο Κούζκο στενοχωριέται που ζει χωρίς τις αυτοκρατορικές πολυτέλειες, κι έτσι παριστάνει τον άρρωστο για να έχει πρόσβαση στα αυτοκρατορικά χρήματα. Ωστόσο το ψέμα του αποκαλύπτεται και αργότερα τον αρρωσταίνει στ’ αλήθεια η Ίζμα. Σκην.: David Knott, Σενάριο: Bobs Gannaway, Α΄ μετάδοση: 28/01/2006.
3.     Αυτοκράτειρα Μαλίνα (Empress Malina): Ο Κούζκο ανησυχεί ότι το σπυράκι της Μαλίνας θα του «χαλάσει τη φάση», κι έτσι προσπαθεί να το εξαφανίσει με ένα φίλτρο της Ίζμα, το οποίο της προσθέτει ένα ράμφος τουκάν. Σκην: Howy Parkins, Σενάριο: Kevin D. Campbell, Α΄ μετάδοση: 03/02/2006.
Οι Περιπέτειες του Κοκκινομάτη Δενδροβάτραχου (The Adventures of Red-Eyed Tree Frog Man): Ο Κούζκο γίνεται ο Κοκκινομάτης Δενδροβάτραχος αφού η Ίζμα τον μεταμορφώνει σε δενδροβάτραχο κι εκείνος κάνει τον υπερήρωα. Σκην.: Howy Parkins, Σενάριο: Scott Peterson, Α΄ μετάδοση: 03/02/2006.
4.     Πεινασμένο, Πεινασμένο Λάμα (Hungry, Hungry Llama): Η Ίζμα μεταμορφώνει τον Κρονκ σε λάμα ώστε να φάει τις εργασίες του Κούζκο για να μην περάσει την τάξη, επειδή ο Κούζκο δεν έχει κάνει ποτέ εργασίες κι επινοούσε γελοίες δικαιολογίες για να «τη βγάλει λάδι». Σκην.: Howy Parkins, Σενάριο: Kevin D. Campbell, Α΄ μετάδοση: 10/02/2006.
Μόνο το Λάθος Επιβιώνει (Only the Wrong Survive): Ο Κούζκο, η Μαλίνα και ο Κρονκ πρέπει να επιβιώσουν στη ζούγκλα για 24 ώρες για να περάσουν την τάξη του κ. Μολεγκουάκο. Σκην.: Howy Parkins, Σενάριο: Mark Banker, Α΄ μετάδοση: 10/02/2006.
5.     Πλύσιμο Κάρου (Cart Wash): Ο Κούζκο πρέπει να βγάλει 100 Κουζκονομίσματα για φιλανθρωπικό σκοπό πλένοντας κάρα. Η Ίζμα τον μεταμορφώνει σε ελέφαντα για να τον εμποδίσει να πλύνει κάρα. Σκην.: David Knott, Σενάριο: Nina και Jeremy Bargiel, Α΄ μετάδοση: 17/06/2006.
Μάχη Ρομπότ (Battle of the Bots): Όλοι οι μαθητές πρέπει να εφεύρουν κάτι για να αποφοιτήσουν. Για να αποφύγει την εργασία, ο Κούζκο κατά λάθος ενεργοποιεί το ξυλομπότ της Ίζμα και στη συνέχεια κατασκευάζει ένα λιθομπότ για να σταματήσει το ξυλομπότ. Σκην: David Knott, Σενάριο: Kevin Seccia, Α΄ μετάδοση: 17/02/2006.
6.     Τα Κορίτσια Συμπεριφέρονται Παράξενα (Girls Behaving Oddly): Η Μαλίνα ανησυχεί ότι η ζωή της είναι άδεια επειδή αποβλήθηκε από την ομάδα των μαζαορετών, εξ’ αιτίας ενός κακού βαθμού. Για να την προσεγγίσουν μαζί με της νέες τις φίλες, ο Κούζκο και ο Κρονκ μεταμορφώνονται σε κορίτσια. Σκην.: Howy Parkins, Σενάριο: Kevin Seccia, Α΄ μετάδοση: 24/02/2006.
Ο Μεγάλος Καβγάς (The Big Fight): Ο Κούζκο θα παλέψει με τον Κάβο, τον νταή του σχολείου, στο ηλιοβασίλεμα επειδή ο Κούζκο τον κορόιδευε για τον τρόπο που μιλά. Ο Κρονκ προσπαθεί να τον μεταμορφώσει σε γορίλλα για να τον βοηθήσει να κερδίσει, αλλά κατά λάθος τον μεταμορφώνει σε γάτα. Πάνω στο τέλος του καβγά, ο Κρονκ μεταμορφώνει τον Κάβο σε ποντίκι. Σκην.: Howy Parkins, Σενάριο: Scott Peterson, Α΄ μετάδοση: 03/03/2006.
8.     Κλώνος Κούζκο (Kuzclone): Ο Κλώνος του Κούζκο δημιουργείται με το σπρέι κλόνων της Ίζμα. Ο πραγματικός Κούζκο απάγεται και ο κλώνος του καταστρέφει τους βαθμούς του. Σκην.: David Knott, Σενάριο: Bobs Gannaway, Α΄ μετάδοση: 31/03/2006.
9.     Ακατάλληλος για Άρθρα (Unfit to Print): Ο Κούζκο γίνεται συντάκτης του τύπου της ακαδημίας, κάτι που κάνει τη Μαλίνα να ζηλέψει επειδή τα ψέματα του Κούζκο είναι περισσότερο ενδιαφέροντα από ό,τι οι αληθινές της ιστορίες. Σκην.: Howy Parkins, Σενάριο: Mark Seidenberg, Α΄ μετάδοση: 07/04/2006.
Ο Αυτοκράτορας Έχει Κατοικίδιο (The Emperor’s New Pet): Ο Κούζκο πρέπει να φροντίσει ένα γατάκι ως εργασία. Δυστυχώς, η Ίζμα μεταμορφώνει το γατάκι σε ιαγουάρο. Σκην.: Howy Parkins, Σενάριο: Mark Seidenberg, Α΄ μετάδοση: 07/04/2006.
10.  Χωρικός για μια Μέρα (Peasant for a Day): Ο Κούζκο πρέπει να μάθει για τη ζωή του χωρικού. Παραλληλα, ο Κρονκ γίνεται αυτοκράτορας. Σκην.: Howy Parkins, Σενάριο: Mark Banker, Α΄ μετάδοση: 21/04/2006
11.  Ημέρα Μπισκότου Τύχης (Fortune Cookie Day): Ο Κούζκο γίνεται θύμα των μπισκότων τύχης. Σκην.: David Knott, Σενάριο: Glen Eichler, Α΄ μετάδοση: 05/05/2006.
Χρυσοθήρες (Gold Fools): Όταν οι προσπάθειες του Κούζκο να κερδίσει λεφτά για ένα ποδήλατο – κάρο που θέλει να αγοράσει αποτυγχάνουν παταγωδώς, στρέφεται σε έναν παλιό μύθο για μαγικά πλάσματα που υποτίθεται ότι σου δίνουν χρυσό αν τα πιάσεις. Σκην.: David Knott, Σενάριο: Kevin Seccia, Α΄ μετάδοση: 05/05/2006.
12.  Το Μυστήριο του Μίτσου Πάτσου (The Mystery of Micchu Pachu): Ο Κούζκο, η Μαλίνα και η υπόλοιπη τάξη επισκέπτονται τα ερείπια του Μίτσου Πάτσου. Ο Κούζκο φοβάται αλλά δεν το δείχνει, θέλει να γυρίσει πίσω αλλά ξέρει ότι αν φύγει, θα αποτύχει και δεν θα γίνει αυτοκράτορας. Τα πράγματα χειροτερεύουν για τον Κούζκο και τη Μαλίνα όταν ένας σκελετός μυρμηγκοφάγου εμφανίζεται και τους τρομάζει όλους. Σκην.: David Knott, Σενάριο: Ed Scharlach, Α΄ μετάδοση: 12/05/2006.
13.  Ουπς, Όλο Μουτζούρες (Oops, All Doodles): Όταν μια μάσκα αγνοείται, η Ίζμα θέλει να κατηγορήσει τον Κούζκο ότι την έκλεψε. Για να βρουν ποιος την έκλεψε στ’ αλήθεια, ο Κούζκο, η Μαλίνα, ο Κρονκ, η Ίζμα και ο Πάτσα λένε τη δική τους εκδοχή της ιστορίας, μέσω των μουτζουρών τους. Σκην.: Howy Parkins, Σενάριο: Mark Seidenberg, Α΄ μετάδοση: 24/06/2007.
Σκιουροεπιχείρηση (Chipmunky Business): Για την Εβδομάδα Κουζκοκλάμπ, όλοι πρέπει να εγγραφούν σε ένα κλαμπ για μια εβδομάδα αλλιώς θα κοπούν. Ο Κούζκο γράφεται στους Σκίουρους, με την εντύπωση ότι θα είναι μια εύκολη εβδομάδα. Ωστόσο, τα ανίψια της Ίζμα, Ζιμ και Ζαμ, προσπαθούν να εξασφαλίσουν ότι ο Κούζκο δεν θα πάρει παράσημο ώστε να μην περάσει την τάξη. Σκην.: Howy Parkins, Σενάριο: Kevin D. Campbell και Evan Gore, Α΄ μετάδοση: 24/06/2007.
14.  Φεστιβάλ Οικογενειών (Clash of the Families): Έχουμε το ετήσιο φεστιβάλ οικογένειας. Αφού η Μαλίνα υποσχέθηκε ότι θα πάει στον χορό του φεστιβάλ με τον νικητή, ο Κούζκο αλλάζει οικογένεια από του Πάτσα στου Κρονκ. Σκην.: David Knott, Σενάριο: John Matta και Ken Daly, Α΄ μετάδοση: 01/07/2007.
15.  Καινούριος Μαθητής (The New Kid): Ο Κούζκο νομίζει ότι το καινούριο παιδί είναι η Ίζμα. Σκην.: Howy Parkins, Σενάριο: Kevin D. Campbell και Brian Swenlin, Α΄ μετάδοση: 08/07/2007.
Επιθεωρητής Κρονκ (Officer Kronk): Ο Κρονκ γίνεται επιστάτης διαδρόμων, αλλά ο Κούζκο τον εκθέτει και επινοεί κανόνες. Σκην.: Howy Parkins, Σενάριο: Mark Seidenberg, Α΄ μετάδοση: 08/07/2007.
16.  Ο Κρονκ Μετακομίζει (Kronk Moves In): Αφού η Ίζμα απολύει τον Κρονκ, εκείνος μετακομίζει στο σπίτι του Πάτσα. Όλη η οικογένεια ενθουσιάζεται από τον Κρονκ, το οποίο κάνει τον Κούζκο να ζηλέψει. Έτσι, προσπαθεί να κερδίσει ξανά την προσοχή της οικογένειάς του. Σκην.: David Knott και Howy Parkins, Σενάριο: Mark Seidenberg, Α΄ μετάδοση: 15/07/2007.
17.  Κουζκονηπιαγωγείο (Kuzcogarten): Ο Κούζκο αναγκάζεται να επιστρέψει στο Κουζκονηπιαγωγείο. Σκην.: Howy Parkins, Σενάριο: Kevin Seccia, Α΄ μετάδοση: 05/08/2007.
Κακό και Χειρότερο (Evil and Eviler): Η Ίζμα προσλαμβάνει εξολοθρευτή αυτοκρατόρων για να ξεφορτωθεί τον Κούζκο. Σκην.: Howy Parkins, Σενάριο: Mark Banker, Α΄ μετάδοση: 05/08/2007.
18.  Η Νύφη του Κούζκο (The Bride of Kuzco): Ο Κούζκο ακυρώνει το ραντεβού του με τη Μαλίνα για το προξενιό με την πριγκίπισσα Λαλαλά, επειδή αν την παντρευτεί, θα γίνει κατ’ ευθείαν αυτοκράτορας. Δυστυχώς, η νύφη του δεν είναι τόσο όμορφη όσο δείχνει, αλλά όταν η Λαλαλά μεταμορφώνεται σε βάτραχο, ο γάμος πρέπει να ακυρωθεί. Σκην.: David Knott, Σενάριο: Ed Scharlach, Α΄ μετάδοση: 12/08/2007.
19.  U.F.kuzcO[1]: Ο Κούζκο νομίζει ότι υπάρχουν εξωγήινοι που τον ψάχνουν. Σκην.: Howy Parkins, Σενάριο: Bobs Gannaway, Α΄ μετάδοση: 19/08/2007.
Αντικαταστάτης (Attack Sub): Ένας αυστηρός αντικαταστάτης αναλαμβάνει όσο ο κ. Μολεγκουάκο λείπει σε διακοπές. Σκην.: Howy Parkins, Σενάριο: Michael Gronder, Α΄ μετάδοση: 19/08/2007.
20.  Η Ίζμα που Έκλεψε τις Κουζκοαπόκριες (The Yzma That Stole Kuzcoween): Σε μια παρωδία της ιστορίας του Dr. Seuss Ο Κατεργάρης των Χριστουγέννων, η Ίζμα θέλει να ξεφορτωθεί τις Κουζκοαπόκριες και να τις ονομάσει Ιζμαπόκριες. Σκην.: David Knott και Howy Parkins, Σενάριο: Kevin Seccia, Α΄ μετάδοση: 14/10/2007.
Μικρού Μήκους: Μπάκι ο Σκίουρος στα «Μπαλόνια» (Bucky the Squirrel in Balloonatic): Ο Μπάκι προσπαθεί να κάνει την αδερφή του να νιώσει καλά με έργα από μπαλόνια. [1] U.F.kuzcO (Unidentified Flying Kuzco) = Αγνώστου Ταυτότητος Ιπτάμενος Κούζκο
Κατηγορία:Αμερικανικές τηλεοπτικές σειρές κινουμένων σχεδίων
Γουλιέλμος του Λύνεμπουργκ
Ο Γουλιέλμος ο Μακρόξιφος (11 Απριλίου 1184 - 13 Δεκεμβρίου 1213) μέλος του Οίκου των Γουέλφων ήταν κύριος του Λύνεμπουργκ (1180 - 1213). Ο Γουλιέλμος ο Μακρόξιφος ήταν μικρότερος γιος του Ερρίκου του Λέοντος δούκα της Σαξονίας και της Βαυαρίας και της Ματθίλδης της Αγγλίας μεγαλύτερης κόρης του Ερρίκου Β΄ της Αγγλίας και της Ελεονώρας της Ακουιτανίας.
Βιογραφία
Ο πατέρας του είχε διωχθεί από τα δουκάτα του και εξορίστηκε το 1181 από τον Φρειδερίκο Α΄ Βαρβαρόσσα βασιλιά της Γερμανίας με την παραχώρηση ότι μπορούσε να κρατήσει το Μπράουνσβαϊγκ, Λύνεμπουργκ και Χάλντενσλέμπεν. Πήγε στον πεθερό του Ερρίκο Β΄ βασιλιά της Αγγλίας και τότε γεννήθηκε ο Γουλιέλμος στο Γουίντσεστερ της Αγγλίας, γι' αυτό και καλείται Γουλιέλμος του Γουίντσεστερ. Μάλλον έμεινε στην αγγλική Αυλή, όταν ο πατέρας του επέστρεψε και συμφιλιώθηκε με το νέο βασιλιά της Γερμανίας Ερρίκο ΣΤ΄. Όταν ο Λεοπόλδος Ε΄ δούκας της Αυστρίας αιχμαλώτισε τον Ριχάρδο Α΄, αδελφό της γυναίκας του και ζήτησε λύτρα για να τον αφήσει, ο Ερρίκος έδωσε όμηρο τον Γουλιέλμο ώσπου να πληρωθεί το ποσό.
Το 1195 απεβίωσε ο Ερρίκος και οι γιοι του Ερρίκος, Όθων και Γουλιέλμος κληρονόμησαν τα εδάφη του. Ήταν φεουδαρχικά ελεύθερα (μη υποτελή). Το 1198 απεβίωσε ο Φρειδερίκος Β' και στις έριδες διαδοχής ο αδελφός του Γουλιέλμου στέφθηκε βασιλιάς ως Όθων Δ΄ της Αγίας Ρωμαϊκής Αυτοκρατορίας. Το επόμενο έτος απεβίωσε ο θείος τους Ριχάρδος ο Λεοντόκαρδος βασιλιάς της Αγγλίας και μετέβησαν εκεί διεκδικώντας μάταια μέρος από την κληρονομιά. Όταν οι Δανοί κατέκτησαν το Χόλσταϊν (1201) ο μελλοντικός Βάλντεμαρ Β΄ της Δανίας μικρότερος αδελφός του βασιλιά Κνούτου ΣΤ΄ της Δανίας τακτοποίησε τον γάμο του Γουλιέλμου με την αδελφή τους Έλενα με μία σημαντική προίκα. Ο Γουλιέλμος ο Μακρόξιφος ζήτησε επιπλέον την διοίκηση του Χόλσταϊν αλλά χωρίς αποτέλεσμα.
Το 1202 οι τρεις αδελφοί συναντήθηκαν στο Παντερμπόρν όπου μοίρασαν τις πατρικές κτήσεις: ο Γουλιέλμος έλαβε το Λύνεμπουργκ, το Λάουενμπουργκ, το Χάλντενσλέμπεν, το κάστρο Ρέγκενστάιν, κά. Έκανε το πρώτο μόνιμη κατοικία του, ασχολούμενος με το εμπόριο άλατος της γύρω περιοχής. Το 1213 απεβίωσε· την επιτροπεία του 9ετούς γιού του, του Όθωνα του παιδός, ανέλαβε ο Όθων Δ'. Μια και οι θείοι του ήταν χωρίς άρρενες απογόνους, ο Όθων ο παις θα κληρονομήσει τις κτήσεις τους ενώνοντάς τες πάλι και γενόμενος ο 1ος δούκας, και πρόγονος όλων των δουκών, του Μπράουνσβαϊγκ-Λύνεμπουργκ.
Στρατιωτικά Κινήματα στην Ελλάδα
Στρατιωτικά Κινήματα στην Ελληνική νεότερη ιστορία ονομάζονται οι στρατιωτικές επεμβάσεις στην πολιτική ζωή της χώρας, που καταλήγουν είτε στην ανάληψη της εξουσίας είτε στον διορισμό κυβερνώντων.
Σύμφωνα με τον παραπάνω ορισμό έχουμε:
Γουλιέλμος του Λύνεμπουργκ
Πηγές
Κατηγορία:Οίκος των Γουέλφων
Tempo
Στη μουσική ορολογία, το tempo (από τα Ιταλικά tempo=χρόνος, πληθ. tempi) αποτελεί την ένδειξη η οποία δηλώνει τον ρυθμικό χαρακτήρα με τον οποίο πρέπει να εκτελεστεί ένα μουσικό έργο. Η σωστή απόδοση του tempo είναι υψίστης σημασίας για να αποκτήσει το έργο τον χαρακτήρα και το ύφος που επιθυμεί ο συνθέτης.
Υπολογισμός του tempo
Το tempo ενός έργου αναγράφεται κατά κανόνα στην αρχή, πάνω από το πρώτο μέτρο του έργου, και έπειτα όπου αυτό αλλάζει.
Το tempo, όσον αφορά την ταχύτητα, υπολογίζεται μαθηματικά σε χτύπους ανά λεπτό. Σαν συμβολισμός αναγράφεται με πόσους χτύπους ανά λεπτό ισούται η βασική ρυθμική αξία στην οποία είναι γραμμένο το μουσικό κείμενο. Αυτή η ένδειξη ονομάζεται μετρονομική. Για παράδειγμα, αν το κείμενο έχει μετρική ένδειξη 4/4, όπου ρυθμική μονάδα είναι το τέταρτο, η μετρονομική ένδειξη θα δηλώνει πόσα τέταρτα χωρούν μέσα σε ένα λεπτό (π.χ. ♩=120).
Ωστόσο, το tempo δεν δηλώνεται κατά κανόνα με μετρονομική ένδειξη, αλλά κυρίως με τους μουσικούς όρους ένδειξης tempo που προέρχονται από τη μουσική παράδοση της Δύσης, όπου και κυριαρχούν οι ιταλικοί, εξαιτίας της παράδοσης της χώρας και της ανάπτυξης της μουσικής σε αυτή από την Αναγέννηση και έπειτα. Ωστόσο, μετά την περίοδο του Κλασσικισμού αρχίζουν να γίνονται ολοένα και συχνότερες οι ενδείξεις tempo στις μητρικές γλώσσες των συνθετών, καθότι μεν έχει διαχυθεί και αναπτυχθεί η μουσική τέχνη σε όλη την Ευρώπη και δε, προσπαθούν οι τελευταίοι να αποδόσουν με σαφήνεια τον χαρακτήρα που επιθυμούν, όταν οι ιταλικοί όροι έχουν αρχίσει να χάνουν τη σημασία τους, με τη μουσική να αλλάζει και τους συνθέτες που τους χρησιμοποιούν να εννοούν κάτι διαφορετικό από αυτό που φέρει η παράδοση. Αυτό γιατί η κάθε ένδειξη του tempo είναι στενά συνδεδεμένη με το περιεχόμενο του έργου, τη δομή του και το χαρακτήρα του, ή ακόμα και με ολόκληρη μουσική φόρμα, όπως το Allegro με τη φόρμα σονάτας.
Ακόμη, το tempo μπορεί να μην αναγράφεται καθόλου εφόσον αυτό φανερώνεται από τη σύνθεση, φαινόμενο πολύ συχνό στη μουσική του Μπαρόκ. Άλλες φορές, εφόσον είναι γραμμένο το είδος της σύνθεσης στη θέση της ρυθμικής ένδειξης, π.χ. ένας χορός όπου αναγράφεται "Allemande" ή "Minuetto", είναι ευνόητο ότι το tempo, εννοώντας και τον χαρακτήρα και την ταχύτητα, πρέπει να είναι αυτό που αντιστοιχεί στον συγκεκριμένο χορό. Το ίδιο θα γίνει αν πρόκειται για εμβατήριο, ή οποιαδήποτε σύνθεση της οποίας ο χαρακτήρας είναι ευρέως γνωστός.
Τα αργά tempi
Τα αργά tempi έχουν κατά κανόνα το χαρακτηριστικό ότι έχουν βασικό παλμό την υποδιαίρεση της βασικής μονάδας της μετρικής ένδειξης. Αυτό σημαίνει ότι ένα Adagio σε 4/4 έχει βασικό παλμό τα όγδοα, από τα οποία αντιστοιχούν 8 σε κάθε μέτρο, μετράται δηλαδή "in 8" (στα 8). Αντίστοιχα ένα Adagio 3/4 μετράται στα 6 κ.ο.κ.
Αυτά τα δύο tempi δε διαφέρουν κατ' ανάγκη στην ταχύτητα, αλλά οπωσδήποτε στον τρόπο εκτέλεσης.
Άλλες ενδείξεις για αργά tempi είναι: Grave: έχει σοβαρό χαρακτήρα Larghetto Adagietto Lento: όρος που χρησιμοποιήθηκε μεταγενέστεροα και σημαίνει "αργό", ο χαρακτήρας κρίνεται από τη σύνθεση
Τα γρήγορα tempi
Τα γρήγορα tempi βασίζονται στο Allegro και τις παραλλαγές του.
Στο Μπαρόκ ανάμεσα στα είδη του Allegro κυριαρχεί το Allegro 10px το οποίο έχει ελαφρύ χαρακτήρα (όπως το κοντσέρτο για 2 βιολιά, έγχορδα και basso continuo του J.S.Bach σε ρε ελάσσονα, BWV 1043) και των 2/4 το οποίο είναι πιο αργό και ομιλητικό έχοντας συχνό ισχυρό (όπως το κοντσέρτο για σόλο βιολί, έγχορδα και basso continuo του J.S.Bach σε λα ελάσσονα, BWV 1041).
Τα είδη του Allegro είναι:
Τα είδη του Allegro κατά την περίοδο του Κλασικισμού είναι συνδεδεμένα με τη φόρμα σονάτας. Αυτό δεν ισχύει για το Μπαρόκ όπου τα tempi δηλώνουν τον χαρακτήρα αλλά όχι τη φόρμα, ενώ ενδέχεται να ισχύει από το Ρομαντισμό και έπειτα.
Παραπομπές
Κατηγορία:Μουσική θεωρία Κατηγορία:Μουσική ορολογία Κατηγορία:Ρυθμός και μέτρο
Αρχαίες αιγυπτιακές πεποιθήσεις για τη μεταθανάτια ζωή
Οι αρχαίες αιγυπτιακές πεποιθήσεις για τη μεταθανάτια ζωή ήταν επικεντρωμένες γύρω από μια ποικιλία πολύπλοκων τελετουργικών, τα οποία επηρεάζονταν από πολλές πτυχές του αιγυπτιακού πολιτισμού. Η θρησκεία ήταν ένας κύριος παράγοντας συμβολής, καθώς αποτελούσε μια σημαντική κοινωνική πρακτική που ένωνε μαζί όλους του Αιγυπτίους. Για παράδειγμα, πολλοί αιγυπτιακοί θεοί έπαιζαν ρόλο στο να οδηγήσουν τους νεκρούς στη μεταθανάτια ζωή. Με την εξέλιξη της γραφής, οι θρησκευτικές ιδέες καταγράφονταν και διαδίδονταν γρήγορα στην αιγυπτιακή κοινωνία. Η έναρξη και εδραίωση αυτών των δογμάτων μορφοποιήθηκαν με τη δημιουργία κειμένων για τη μεταθανάτια ζωή που αποτύπωναν και εξηγούσαν τι θα χρειάζονταν οι νεκροί για να ολοκληρώσουν επιτυχώς το ταξίδι τους.
Τα αρχαία αιγυπτιακά θρησκευτικά δόγματα περιελάμβαναν τρεις βασικές ιδεολογίες για τη μεταθανάτια ζωή: πίστη στην ύπαρξη στον Κάτω Κόσμο, στην αιώνια ζωή, και την αναγέννηση της ψυχής. Ο Κάτω Κόσμος, γνωστός ως Ντουάτ είχε μόνο μία είσοδο στην οποία μπορούσε να προσεγγιστεί μόνο μέσω του τάφου του νεκρού. Η αρχική εικόνα που παρουσιαζόταν σε μια ψυχή που έμπαινε σε αυτό το βασίλειο ήταν ένας διάδρομος με μια σειρά εκπληκτικών αγαλμάτων, περιλαμβανομένων και μια εκδοχή του θεού με κεφάλι γερακιού Ώρου. Πρέπει επίσης να σημειωθεί ότι το μονοπάτι για τον Κάτω Κόσμο για τους βασιλιάδες και τους κοινούς ανθρώπους μπορεί να ήταν διαφορετικό. Μετά την είσοδο, οι ψυχές παρουσιάζονταν σε άλλον ένα σημαντικό θεό, τον Όσιρι. Ο Όσιρις θα έκρινε την αρετή της ψυχής του νεκρού και θα χάριζε σε αυτούς που κρίνονταν άξιοι μια μακάρια μεταθανάτια ζωή. Οι αρχαία αιγυπτιακή έννοια της αιώνιας ζωής συχνά θεωρούταν ως η αέναη αναγέννηση. Έτσι, οι ψυχές που είχαν ζήσει τη ζωή τους ενάρετα θα οδηγούνταν από τον Όσιρι να ξαναγεννηθούν.
Προκειμένου να επιτευχθεί η ιδανική μεταθανάτια ζωή, έπρεπε κατά τη διάρκεια της ζωής να ακολουθηθούν πολλές πρακτικές. Επιπλέον, οι αρχαία Αιγύπτιοι έδιναν έμφαση στα τελετουργικά που τελούνταν μετά το τέλος της ζωής κάποιου. Με άλλα λόγια, ήταν ευθύνη των ζωντανών να επιτελέσουν τις παραδοσιακές ενέργειες προκειμένου ο νεκρός να αντιμετωπίσει άμεσα την τελική του μοίρα. Εν τέλει, η διατήρηση των υψηλών θρησκευτικών ηθικών και από τους ζωντανούς και από τους νεκρούς, όπως και η συμμόρφωση με μια σειρά από παραδόσεις εξασφάλιζαν στους νεκρούς την ομαλή μετάβαση στη μεταθανάτια ζωή.
Ταφικές πρακτικές
Υπήρχαν πολλές προκλήσεις που έπρεπε να αντιμετωπίσει ο νεκρός πριν να εισέρθει στα τελικά στάδια της μεταθανάτιας ζωής. Όμως, με την υποστήριξη των ζωντανών, οι νεκροί είχαν πρόσβαση στην προστασία και τη γνώση που θα χρειάζονταν για να αναγεννηθούν στην επόμενη ζωή.
Τάφοι
Ο σχεδιασμός και η κλίμακα των αιγυπτιακών τάφων ποίκιλαν από περίοδο σε περίοδο, αν και η λειτουργία τους παρέμενε η ίδια. Αν οι περισσότεροι τάφοι χτίζονταν κατά τη διάρκεια της ζωής του ατόμου για το οποίο προορίζονταν, οι αιγυπτιακοί τάφοι κατασκευάζονταν για να φιλοξενήσουν το σώμα του νεκρού, αλλά και για να μεταφέρουν την ψυχή του στον Κάτω Κόσμο. Αυτά που υπήρχαν στον τάφο εξαρτιόταν από το στάτους του κατόχου του. Όμως, προκειμένου να βοηθήσουν την ψυχή του νεκρού, οι περισσότεροι τάφοι ήταν διακομισμένοι με ταφικά κείμενα που είχαν σκοπό να οδηγήσουν την ψυχή στη μεταθανάτια ζωή, κάτι που ήταν εφικτό για όλους.
Ταφικά κείμενα
Ανά τους αιώνες, οι Αιγύπτιοι διακοσμούσαν τους τάφους και τα φέρετρά τους με θρησκευτικά ξόρκια με την ελπίδα ότι θα βοηθήσουν τον νεκρό στη μεταθανάτια ζωή. Καθώς ο αιγυπτιακός πολιτισμός αναπτυσσόταν, ομοίως εξελίσσονταν και αυτά τα κείμενα, και γίνονταν πιο πολύπλοκα και εκτεταμένα.